ᱭᱟᱫᱽᱜᱤᱨ ᱦᱚᱱᱚᱛ

ᱭᱟᱫᱽᱜᱤᱨ ᱦᱚᱱᱚᱛ ᱫᱚ ᱮᱛᱚᱢ ᱥᱤᱧᱚᱛ ᱨᱮ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱱᱟᱜ ᱓᱐ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱜᱩᱞᱵᱚᱨᱜᱟ ᱦᱚᱱᱚᱛ ᱠᱷᱚᱱ ᱑᱐ ᱮᱯᱨᱤᱞ ᱒᱐᱑᱐ ᱥᱟᱞ ᱨᱮ ᱠᱚᱨᱱᱟᱴᱚᱠ ᱨᱮᱱᱟᱜ ᱓᱐ ᱟᱱᱟᱜ ᱦᱚᱱᱚᱛ ᱞᱮᱠᱟᱛᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ ᱭᱟᱫᱽᱜᱤᱨ ᱥᱚᱦᱚᱨ ᱫᱚ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱕,᱑᱖᱐.᱘᱘ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾

ᱠᱷᱚᱸᱰ
ᱦᱚᱱᱚᱛ ᱨᱮ ᱛᱩᱨᱩᱭ ᱜᱚᱴᱟᱝ ᱛᱟᱞᱩᱠ ᱥᱮᱞᱮᱫ ᱟᱠᱟᱱᱟ : ᱥᱟᱦᱯᱩᱨ, ᱣᱚᱰᱜᱮᱨᱟ, ᱦᱩᱱᱥᱟᱜᱤ, ᱥᱩᱨᱯᱩᱨᱟ, ᱭᱟᱫᱽᱜᱤᱨ ᱟᱨ ᱜᱩᱨᱢᱚᱛᱠᱚᱞ ᱾ ᱦᱚᱱᱚᱛ ᱨᱮ ᱑᱖ ᱜᱚᱴᱟᱝ ᱦᱚᱵᱤ, ᱑᱑᱗ ᱜᱚᱴᱟᱝ ᱟᱹᱛᱩ ᱯᱚᱸᱪᱟᱭᱚᱛ, ᱕᱑᱙ ᱜᱚᱴᱟᱝ ᱟᱹᱛᱩ ᱟᱨ ᱯᱩᱱᱭᱟᱹ ᱱᱚᱜᱚᱨ ᱯᱟᱞᱤᱠᱟ ᱢᱮᱱᱟᱜᱼᱟ ᱾

ᱱᱟᱜᱟᱢ

ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱭᱟᱫᱽᱜᱤᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑,᱑᱗᱔,᱒᱗᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱛᱤᱢᱳᱨᱼᱞᱮᱥᱛᱮ ᱫᱤᱥᱚᱢ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱨᱳᱰ ᱟᱭᱞᱮᱸᱰ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱤᱭᱟᱹ ᱥᱤᱧᱚᱛ ᱨᱮ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱔᱐᱔ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱒᱒᱔ ᱦᱚᱲ ᱛᱟᱦᱮᱸᱱᱟᱠᱚ ᱜᱚᱴᱟ ᱠᱤᱞᱚᱢᱤᱴᱚᱨ (᱕᱘᱐/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱒᱒.᱖᱗% ᱛᱟᱦᱮᱸ ᱠᱟᱱᱟ ᱾ ᱭᱟᱫᱽᱜᱤᱨ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱘᱗ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱕᱑.᱘᱓% ᱢᱮᱱᱟᱜᱼᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱫᱚ ᱒᱓.᱒᱘% ᱟᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱒ᱞ ᱫᱚ ᱑᱒.᱕᱑% ᱢᱮᱱᱟᱜᱼᱟ ᱾

᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱲ ᱮᱞ ᱨᱮᱱᱟᱜ ᱗᱔.᱐᱖% ᱫᱚ ᱠᱚᱱᱱᱚᱲ, ᱑᱑.᱙᱗% ᱫᱤ ᱩᱨᱫᱩ, ᱖.᱓᱙% ᱫᱚ ᱞᱚᱢᱵᱟᱰᱤ, ᱕.᱒% ᱫᱚ ᱛᱮᱞᱩᱜᱩ ᱟᱨ ᱑.᱑᱑% ᱫᱚ ᱢᱟᱨᱟᱴᱷᱤ ᱠᱚ ᱨᱚᱲᱮᱫ ᱛᱟᱦᱮᱸᱫ ᱾

ᱥᱮᱪᱮᱫ
ᱱᱚᱸᱰᱮ ᱑,᱐᱒᱔ ᱜᱚᱴᱟᱝ ᱮᱛᱚᱦᱚᱵ ᱟᱥᱲᱟ, ᱑᱔᱙ ᱜᱚᱴᱟᱝ ᱩᱱᱩᱥᱩᱞ ᱟᱥᱲᱟ, ᱔᱐ ᱢᱟᱲᱟᱝᱼᱟᱜᱼᱡᱮᱜᱮᱛ ᱵᱤᱨᱫᱟᱹᱜᱟᱲ, ᱛᱩᱨᱩᱭ ᱜᱚᱴᱟᱝ ᱰᱤᱜᱽᱨᱤ ᱠᱚᱞᱮᱡᱽ ᱟᱨ  ᱢᱤᱫᱴᱟᱹᱝ ᱯᱚᱞᱤᱴᱮᱠᱱᱤᱠ ᱤᱱᱥᱴᱤᱴᱭᱩᱴ ᱢᱮᱱᱟᱜᱼᱟ ᱾

ᱭᱟᱫᱽᱜᱤᱨ ᱦᱚᱱᱚᱛ ᱨᱮ ᱙᱓᱓ ᱜᱚᱴᱟᱝ ᱮᱛᱚᱦᱚᱵ ᱟᱥᱲᱟ ᱢᱮᱱᱟᱜᱼᱟ, ᱚᱸᱰᱮ ᱠᱷᱚᱱ ᱔᱖᱔ ᱜᱚᱴᱟᱝ ᱞᱟᱛᱟᱨᱟᱜ ᱮᱛᱚᱦᱚᱵ ᱟᱥᱲᱟ ᱢᱮᱱᱟᱜᱼᱟ ᱟᱨ ᱑᱒᱑ ᱜᱚᱴᱟᱝ ᱩᱱᱩᱥᱩᱞ ᱟᱥᱲᱟ ᱤᱨᱟᱹᱞ ᱠᱷᱚᱱ ᱜᱮᱞ ᱪᱟᱱᱚᱪ ᱨᱮᱱᱟᱜ ᱢᱮᱱᱟᱜᱼᱟ, ᱱᱚᱣᱟ ᱥᱮᱪᱮᱫ ᱵᱤᱵᱷᱟᱜᱽ ᱦᱚᱛᱮᱛᱮ ᱪᱟᱪᱞᱟᱣ ᱠᱟᱱᱟ ᱾ ᱛᱤᱨᱞᱟᱹ ᱟᱨ ᱜᱤᱫᱽᱨᱟᱹ ᱩᱛᱷᱱᱟᱹᱣ ᱵᱤᱵᱷᱟᱜᱽ ᱦᱚᱛᱮᱛᱮ ᱪᱟᱪᱞᱟᱣ ᱠᱟᱱ ᱑᱒᱒᱓ ᱜᱚᱴᱟᱝ ᱟᱸᱜᱟᱱᱵᱟᱲᱤ ᱛᱟᱞᱢᱟ ᱢᱮᱱᱟᱜᱼᱟ ᱾ ᱖᱐᱕ ᱜᱚᱴᱟᱝ ᱟᱥᱲᱟ ᱫᱚ ᱞᱟᱛᱟᱨ ᱮᱛᱚᱦᱚᱵ ᱥᱮᱪᱮᱫ ᱮ ᱫᱟᱱᱟ ᱾ ᱖᱐᱕ ᱜᱚᱴᱟᱝ ᱟᱥᱲᱟ ᱠᱷᱚᱱ ᱫᱚ ᱔᱖᱔ ᱜᱚᱴᱟᱝ ᱟᱥᱲᱟ ᱫᱚ ᱥᱮᱪᱮᱫ ᱵᱤᱵᱷᱟᱜᱽ ᱦᱚᱛᱮᱛᱮ, ᱑ ᱟᱥᱲᱟ ᱫᱚ ᱥᱚᱢᱟᱡᱽ ᱠᱚᱞᱭᱟᱬ ᱵᱤᱵᱷᱟᱜᱽ ᱦᱚᱛᱮᱛᱮ, ᱓ ᱜᱚᱲᱚ ᱧᱟᱢ ᱟᱥᱲᱟ ᱢᱮᱱᱟᱜᱼᱟ ᱟᱨ ᱑᱓᱗ ᱜᱚᱴᱟᱝ ᱜᱮᱨ ᱜᱚᱲᱚ ᱧᱟᱢ ᱟᱥᱲᱟ ᱢᱮᱱᱟᱜᱼᱟ ᱾ ᱕᱘᱗ ᱜᱚᱴᱟᱝ ᱟᱥᱲᱟ ᱫᱚ ᱩᱱᱩᱥᱩᱞ ᱮᱛᱚᱦᱚᱵ ᱥᱮᱪᱮᱫ ᱮ ᱫᱟᱱ ᱱᱮᱜᱼᱟ ᱾ ᱕᱘᱗ ᱜᱚᱴᱟᱝ ᱟᱥᱲᱟ ᱠᱷᱚᱱ ᱫᱚ ᱔᱖᱙ ᱜᱚᱴᱟᱝ ᱟᱥᱲᱟ ᱫᱚ ᱥᱮᱪᱮᱫ ᱵᱤᱵᱷᱟᱜᱽ ᱦᱚᱛᱮᱛᱮ ᱪᱟᱪᱞᱟᱣ ᱠᱟᱱᱟ, ᱑᱕ ᱜᱚᱴᱟᱝ ᱟᱥᱲᱟ ᱫᱚ ᱥᱚᱢᱟᱡᱽ ᱠᱚᱞᱭᱟᱬ ᱵᱤᱵᱷᱟᱜᱽ ᱦᱚᱛᱮᱛᱮ ᱪᱟᱪᱞᱟᱣ ᱠᱟᱱᱟ, ᱒᱖ ᱜᱚᱴᱟᱝ ᱟᱥᱲᱟ ᱫᱚ ᱜᱚᱲᱚ ᱧᱟᱢ ᱟᱥᱲᱟ ᱠᱟᱱᱟ, ᱟᱨ ᱗᱗ ᱜᱚᱴᱟᱝ ᱫᱚ ᱜᱚᱲᱚ ᱵᱟᱝ ᱧᱟᱢ ᱠᱟᱱ ᱟᱥᱲᱟ ᱠᱟᱱᱟ ᱾ ᱒᱐᱐ ᱜᱚᱴᱟᱝ ᱟᱥᱲᱟ ᱫᱚ ᱩᱱᱩᱥᱩᱞ ᱟᱥᱲᱟ ᱥᱮᱪᱮᱫ ᱮ ᱫᱟᱱ ᱱᱮᱜᱼᱟ ᱾ ᱒᱐᱐ ᱜᱚᱴᱟᱝ ᱟᱥᱲᱟ ᱠᱷᱚᱱ ᱫᱚ ᱑᱑᱙ ᱜᱚᱴᱟᱝ ᱟᱥᱲᱟ ᱫᱚ ᱥᱮᱪᱮᱫ ᱵᱤᱵᱷᱟᱜᱽ ᱦᱚᱛᱮᱛᱮ ᱪᱟᱪᱞᱟᱣ ᱠᱟᱱᱟ, ᱑᱖ ᱜᱚᱴᱟᱝ ᱟᱥᱲᱟ ᱫᱚ ᱥᱚᱢᱟᱡᱽ ᱠᱚᱞᱭᱟᱬ ᱵᱤᱵᱷᱟᱜᱽ ᱦᱚᱛᱮᱛᱮ ᱪᱟᱪᱞᱟᱣ ᱠᱟᱱᱟ, ᱑᱕ ᱜᱚᱴᱟᱝ ᱟᱥᱲᱟ ᱫᱚ ᱜᱚᱲᱚ ᱧᱟᱢ ᱠᱟᱱ ᱟᱥᱲᱟ ᱠᱟᱱᱟ ᱟᱨ ᱕᱐ ᱜᱚᱴᱟᱝ ᱜᱮᱨ ᱜᱚᱲᱚ ᱧᱟᱢ ᱠᱟᱱ ᱟᱥᱲᱟ ᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Official website


ᱛᱷᱚᱠ:ᱠᱚᱨᱱᱟᱴᱚᱠ ᱨᱮᱱᱟᱜ ᱦᱚᱱᱚᱛ ᱠᱚ